b'\n_START_ARTICLE_\nWienbro-oscillator\n_START_SECTION_\nS\xc3\xa5dan virker Wienbro-oscillatoren\n_START_PARAGRAPH_\nDiagrammet til h\xc3\xb8jre viser de to "hovedbestanddele" i en wienbro-oscillator: En forst\xc3\xa6rker i det bl\xc3\xa5 felt, og et passivt filter i det gr\xc3\xb8nne felt. Som hos alle andre oscillatorer er forst\xc3\xa6rkerens udgangssignal f\xc3\xb8rt tilbage til indgangen; i Wienbro-oscillatoren sker dette gennem filteret. Hvis modstandene  og  er ens, og kondensatorerne  og  er ens, vil filteret d\xc3\xa6mpe signaler ved en bestemt frekvens  til lige netop 1/3 af deres oprindelige amplitude ("st\xc3\xb8rrelse"), mens signaler ved alle andre frekvenser, b\xc3\xa5de over og under , d\xc3\xa6mpes mere. Denne frekvens kan beregnes s\xc3\xa5ledes:_NEWLINE__NEWLINE_Forst\xc3\xa6rkeren er indrettet til at forst\xc3\xa6rke lige pr\xc3\xa6cis tre gange: Et signal ved den n\xc3\xa6vnte frekvens bliver s\xc3\xa5ledes d\xc3\xa6mpet til en tredjedel af sin oprindelige amplitude i filteret, og siden hen forst\xc3\xa6rket lige netop tre gange s\xc3\xa5 det vender tilbage til sin oprindelige st\xc3\xb8rrelse p\xc3\xa5 forst\xc3\xa6rkerens udgang. Dette signal f\xc3\xb8res tilbage til filteret, og kan s\xc3\xa5ledes blive ved med at "l\xc3\xb8be i ring" i kredsl\xc3\xb8bet. Resultatet er et n\xc3\xa6sten fuldst\xc3\xa6ndig rent sinusformet signal der kan "tappes" p\xc3\xa5 forst\xc3\xa6rkerens udgang til h\xc3\xb8jre i diagrammet.\n_START_SECTION_\nStabilisering\n_START_PARAGRAPH_\nHvis forst\xc3\xa6rkeren leverer en anelse mindre end de kr\xc3\xa6vede 3 ganges forst\xc3\xa6rkning, vil signalet netto blive d\xc3\xa6mpet en lille smule for hver gang det tager turen igennem kredsl\xc3\xb8bet, og med tiden "klinge ud" omtrent som lyden af et klokkeslag._NEWLINE_Omvendt vil for megen forst\xc3\xa6rkning f\xc3\xa5 signaler ved den \xc3\xb8nskede frekvens  til at stige i styrke for hver gang det g\xc3\xa5r igennem kredsl\xc3\xb8bet, i praksis indtil signalets maxima og minima kommer t\xc3\xa6t p\xc3\xa5 forst\xc3\xa6rkerens forsyningssp\xc3\xa6nding hvorefter forst\xc3\xa6rkeren vil "klippe spidserne af" signalet._NEWLINE_For stor forst\xc3\xa6rkning medf\xc3\xb8rer ogs\xc3\xa5, at signaler ved flere forskellige frekvenser i n\xc3\xa6rheden af  kan "l\xc3\xb8be i ring". B\xc3\xa5de klipning og de "ekstra" signaler med forskellige frekvenser medvirker til at forvr\xc3\xa6nge udgangssignalet. Af den grund er det i praksis n\xc3\xb8dvendigt at indrette forst\xc3\xa6rkeren s\xc3\xa5 den kontinuerligt justerer sin egen forst\xc3\xa6rkning s\xc3\xa5 denne bibeholdes p\xc3\xa5 et stabilt niveau.\n_START_SECTION_\nKomponenterne i filteret\n_START_PARAGRAPH_\nTil h\xc3\xb8jre ses frekvenskarakteristikken i wienbro-oscillatorens filter: Vandret hen ad koordinatsystemets x-akse findes en frekvensskala, hvor filterets resonansfrekvens er markeret ved , og langs den lodrette y-akse har man d\xc3\xa6mpningen, udtrykt i f.eks. procent eller decibel. I en wienbro-oscillator tilstr\xc3\xa6ber man at  og  hhv.  og  er parvis lige store: Det giver filteret den "A-formede" frekvenskarakteristik der er vist som en gr\xc3\xb8n kurve \xe2\x80\x93 man bem\xc3\xa6rker at kurven "topper" med 33,33% (dvs. en tredjedel af signalet) eller knap \xe2\x88\x9210 dB ved frekvensen ._NEWLINE_Hvis filterets modstande og kondensatorer ikke er parvis lige store, bliver frekvenskarakteristikken flad omkring resonansfrekvensen, og d\xc3\xa6mpningen ved denne frekvens noget andet end 1/3 \xe2\x80\x93 det er vist som de to r\xc3\xb8de kurver i karakteristikken til h\xc3\xb8jre. Den \xc3\xa6ndrede d\xc3\xa6mpning kan man kompensere for ved tilsvarende at \xc3\xa6ndre forst\xc3\xa6rkningen \xe2\x80\x93 i tilf\xc3\xa6ldet med den nederste (st\xc3\xa6rkt d\xc3\xa6mpede) kurve skal der meget forst\xc3\xa6rkning til, og det betyder at den smule st\xc3\xb8j der uundg\xc3\xa5eligt vil v\xc3\xa6re til stede i det praktiske kredsl\xc3\xb8b, ogs\xc3\xa5 vil blive forst\xc3\xa6rket s\xc3\xa5 meget desto mere, og bidrage til forvr\xc3\xa6ngning af det signal oscillatoren leverer._NEWLINE_Hvis filterets karakteristik er fladt i toppen (som begge r\xc3\xb8de kurver til h\xc3\xb8jre), skal forst\xc3\xa6rkeren ikke levere ret meget mere end den strengt n\xc3\xb8dvendige forst\xc3\xa6rkning, f\xc3\xb8r end et bredt spektrum af frekvenser "i omegnen" af  kan l\xc3\xb8be rundt i kredsl\xc3\xb8bet \xe2\x80\x93 for at undg\xc3\xa5 dette bidrag til forvr\xc3\xa6ngingen af signalet, skal forst\xc3\xa6rkeren holdes s\xc3\xa5 meget desto mere stabilt p\xc3\xa5 den \xc3\xb8nskede forst\xc3\xa6rkningsgrad.'